Nenadi Esther Usman ƴar siyasar Najeriya ce daga garin Jere a jihar Kaduna, Najeriya . An zaɓe ta ne a matsayin Sanatar Kudancin Kaduna a zaɓen Afrilu na 2011, a ƙarƙashin jam’iyyar PDP. Usman ta fara karatun ta ne a Jos, sannan daga baya ta Kagoro, daga nan kuma ta tafi Kwalejin Gwamnatin Tarayya, Jos, Jihar Filato . Daga baya ta samu digirinta na farko a fannin ilimin ƙasa a jami'ar Ahmadu Bello da ke Zariya sannan kuma daga baya ta samu difloma a jami'ar Jos . Ta kasance Manajan Darakta na kamfanin Dana Ventures sannan daga baya ta zama Mai Ba da Shawara a Jihar Kaduna a 1992. Har ila yau, ta kasance Babban Mashawarci a cikin 1993 sannan kuma Babban Jami'in Ma'aikata na FCDA daga 1994 zuwa 1998.  Usman ta taka muhimmiyar rawa wajen tallafawa mata kasancewar tana da muhimmiyar rawa wajen kafa wata ƙungiya mai zaman kanta da ake kira "Ilimi da karfafawa ga mata" tare da babban ofishinta da ke Jere a jihar Kaduna kuma ita ce shugabar ƙungiyar ta yanzu ta Coalition of NGO's for Women. Cigaba a Jahar Kaduna. Tana da aure da yara hudu.